stanford-oval/wikipedia huggingface dataset:
Zdzieszowice (kunta)

| Zdzieszowicen kunta (Gmina Zdzieszowice) |
| --- | --- |
 Voivodikunnan tie 423 Januszkowicen kylässä
 lippu:  vaakuna
   Kunnan sijainti Krapkowicen piirikunnassa
 Zdzieszowicen kunta
 Koordinaatit: 50°25′N, 18°07′E 
Valtio:  Puola
Voivodikunta:  Opole
Piirikunta:  Krapkowice
 – Pormestari:  Sybila Zimerman
Pinta-ala:  
 – Kokonaispinta-ala:  57 km²
Korkeus:  200–400 m
Väkiluku (2019):  15 722
 – Väestötiheys:  274 as./km²
Suuntanumero(t):  (+48) 77
Rekisterikilpi:  OKR
 
 Verkkosivut 
Infobox OKVirheellinen NIMI-arvo: 
Zdzieszowice on kaupungin sisältävä maalaiskunta Krapkowicen piirikunnassa Puolassa. Sen väkiluku oli vuoden 2019 lopussa 15 722. Kunnan hallintokeskus on Zdzieszowicen kaupunki.
Kunnan kartta.
Zdzieszowicen kunnan kuusi kylää ovat Januszkowice, Jasiona, Krępna, Oleszka, Rozwadza sekä Żyrowa. Sen pinta-ala on noin 57 neliökilometriä. Tärkeimmät kunnan aluetta halkovat liikenneyhteydet ovat voivodikunnan tie 423, moottoritie A4 ja Opole–Kędzierzyn-Koźle -välin rautatielinja. Zdzieszowicen kunta rajautuu Gogolinin, Kędzierzyn-Koźlen, Leśnican, Krapkowicen, Reńska Wieśin, Strzelce Opolskien ja Walcen kuntiin.
Zdzieszowicen kunnan alue sijaitsee Racibórzin laakson ja Chełmin fyysis-maantieteellisillä alueilla. Sen pinta-alasta noin 57 prosenttia on maatalousmaata ja noin 14 prosenttia metsää ja metsämaata. Korkeus merenpinnasta vaihtelee kunnan alueella noin 200 metristä noin 400 metriin. Oderjoki virtaa Zdzieszowicen kunnan läpi.
Vuoden 2019 joulukuussa 50,8 prosenttia Zdzieszowicen kunnan asukkaista oli naisia ja 49,2 prosenttia miehiä. Alle 18-vuotiaat muodostivat kunnan väestöstä 15,1 prosenttia, työikäiset 63,0 prosenttia ja eläkeikäiset 21,9 prosenttia. Väestön keski-ikä oli 42,8 vuotta. Kunnan työttömyysaste oli vuoden 2019 lopussa 4,6 prosenttia.
Aiheesta muualla

Kuvia tai muita tiedostoja aiheesta Zdzieszowicen kunta Wikimedia Commonsissa
Gmina Miejsko-Wiejska Zdzieszowice (pdf) Opolen tilastokeskus. (puolaksi)
Santorínin kaldera

Santorínin saariryhmä satelliittikuvassa.
Santorínin kaldera on suuri, pääosin vedenalainen, eteläisellä Egeanmerellä sijaitseva kaldera. Kreetan saaresta 120 km pohjoiseen sijaitseva Kreikan Kykladien saariin kuuluva Santorínin saariryhmä koostuu kalderan vedenpinnan yläpuolella olevista osista. Pääsaari Thíra sekä Thirasían ja Aspronísin saaret sijaitsevat kalderan reunalla ja Néa Kaménin ja Palaiá Kaménin saaret keskiosassa.
Maantiede

Kalderan koko on noin 12 × 7 km, ja sen kolmella sivulla on 300 metrin korkuiset jyrkänteet.
Kalderan keskustassa on kaksi tuliperäistä saarta Néa Kaméni (suom. uusi palanut) ja Palaiá Kaméni (suom. vanha palanut).
Pääsaaren Thíran pinta-ala on 75,8 km², Thirasían 9,3 km² ja asumattomien Néa Kaménin 3,4 km², Palaiá Kaménin 0,5 km² ja Aspronísin 0,1 km².
Santorínin luonnonkauniit jyrkänteet, joiden rinteillä sijaitsee valkoiseksi kalkituista rakennuksista muodostuvia kyliä (mm. Oía ja Imerovígli) yhdessä aurinkoisen ilmaston kanssa, ovat tehneet alueesta erittäin suoritun turistikohteen. Alue on suosittu myös vulkanologien keskuudessa johtuen sen hyvistä olosuhteista tuliperäisten ilmiöiden tarkastelun kannalta.
Geologia

Santorínin kaldera on eteläisen Egeanmeren tuliperäisen kaaren eli helleenisen kaaren aktiivisin osa. Alueella Afrikan mannerlaatta työntyy Euraasian mannerlaatan alle noin 5 cm:n vuosivauhdilla. Alueella tapahtuu runsaasti maanjäristyksiä noin 150–170 km:n syvyydessä.
Vulkanologia

Kaldera muodostuu päällekkäisistä kilpitulivuorista, jotka vähintään neljä osittain päällekkäistä kalderaa ovat halkaisseet. Vanhin kaldera muodostui noin 180 000 vuotta sitten. Sitä seuraava kaldera muodostui noin 70 000 vuotta sitten. Tämän jälkeen muodostui seuraava kaldera noin 21 000 vuotta sitten. Nykyinen kaldera muodostui noin 3 600 vuotta sitten Theran eli Santorínin tulivuorenpurkauksessa (myös nk. ”minolainen tulivuorenpurkaus”). Vuonna 1640 eaa. tapahtunut valtava purkaus on voinut olla aiheena Atlantiksen tarinan synnylle. Purkaus oli voimakkuudeltaan 7 vulkaanisella räjähdysasteikolla.
Santoríni on lepotilassa oleva aktiivinen tulivuori. Néa ja Palaiá Kaménin saaret ja niiden tummat laavakentät ovat muodostuneet useiden pienten tai keskikokoisten purkausten seurauksena vuosisatojen kuluessa. Viimeisin purkaus tapahtui vuonna 1950.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Egeanmeri
Santorínin kaldera ilmakuvassa.
Käännös suomeksi
Santorio Santorio

Santorio Santorio
Santorio Santorio (lat. Sanctorius; 29. maaliskuuta 1561 Capodistria – 22. helmikuuta 1636 Venetsia) oli italialainen lääkäri ja fysiologi. Hän toi kvantitatiiviset menetelmät lääketieteelliseen tutkimukseen. Hän teki uraauurtavan järjestelmällisen tutkimuksen ihmisen perusaineenvaihdunnasta käyttämällä itseään koehenkilönä. Santorio myös keksi tai paranteli useita lääketieteellisiä apuvälineitä ja mittalaitteita.
Elämänvaiheet

Santorion vanhemmat olivat aatelisia. Hänen isänsä Antonio Santorio oli Venetsian tasavallan palveluksessa. Santorio opiskeli Padovan yliopistossa vuosina 1575–1582 ja suoritti lääketieteen tohtorin tutkinnon. Hän oli vuosina 1587–1599 Kroatiassa erään paikallisen ylimyksen henkilökohtaisena lääkärinä, minkä jälkeen hän asettui harjoittamaan lääkärin ammattia Venetsiaan. Vuosina 1611–1624 hän oli lääketieteen teorian professorina Padovan yliopistossa. Viimeiset vuotensa hän asui Venetsiassa. Santorio oli kirjeenvaihdossa muun muassa Galileo Galilein ja Hieronymus Fabriciuksen kanssa.
Tutkimukset, keksinnöt ja teoriat

Santorio kannatti iatrofysiikkana tunnettua koulukuntaa, jonka mukaan ihmisten ja eläinten kehontoiminnot oli mahdollista selittää mekaniikalla. Hän pyrki käyttämään tutkimuksissaan matemaattista lähestymistapaa ja kehitti uusia mittalaitteita, jotta ihmiskehosta saataisiin tarkempia numerotietoja.
Useat Santorion keksimistä välineistä olivat Galilein työn innoittamia. Galilein tutkimukset heilureista innoittivat Santorion vuonna 1602 keksimää sykemittaria, jonka avulla saattoi arvioida ihmisen sykkeen tiheyden vertaamalla sitä eri nopeuksilla liikkuviin eripituisiin heilureihin. Santorio valmisti myös mahdollisesti ensimmäisen kuumemittarin vuonna 1612 lisäämällä Galilein keksimään alkeelliseen lämpömittariin eli termoskooppiin mitta-asteikon. Mittari oli tosin melko epäkäytännöllinen, sillä potilaan täytyi pitää isoa lasipalloa suussa. Lisäksi Santorio kehitti paranneltuja versioita useista jo tunnetuista laitteista ja lääkärin apuvälineistä kuten kosteusmittarista, tuulimittarista, vedenvirtausmittarista ja munuaiskivien poistossa käytettävästä katetrista.
Santorion kuuluisin tieteellinen koe kesti yli 30 vuotta, minä aikana hän toistuvasti söi, nukkui ja oleili rakentamaansa suureen vaakaan kiinnitetyssä tuolissa ja punnitsi päivittäin itsensä sekä kaikki ruokansa, juomansa ja jätöksensä. Tarkoituksena oli todistaa Galenoksen teoria ihon läpi haihtumalla tapahtuvasta uloshengityksestä eli ”huomaamattomasta hikoilusta” (lat. perspiratio insensibilis). Santorio havaitsi, että hänen kehonsa paino putosi aina enemmän kuin mitä siitä poistuneet jätökset painoivat. Hän päätteli, että kehosta poistui haihtumalla keskimäärin 1,25 kilogrammaa ainetta vuorokaudessa. Hän kuvaili koettaan vuonna 1614 teoksessaan De Statica Medicina, joka on ensimmäinen tunnettu järjestelmällinen tutkimus ihmisen perusaineenvaihdunnasta. Teos käännettiin monille kielille ja siitä otettiin pitkään uusintapainoksia.
Vaikka Santorion tutkimusmenetelmät olivat uraauurtavia, hänen teoriansa sairauksien syistä olivat lähinnä antiikin aikaisten humoraalioppien muunnelmia. Katsottuaan todistaneensa haihtumisteorian Santorio väitti kaikkien sairauksien johtuvan kehon näkymättömän haihtumisen liian vähäisestä määrästä. Hänen mukaansa sairaudet voitiin parantaa edistämällä haihtumista lievällä liikunnalla ja hikoilua lisäävillä lääkkeillä.
Aiheesta muualla

Kuvia tai muita tiedostoja aiheesta Santorio Santorio Wikimedia Commonsissa
Piirros Santoriosta aterioimassa vaakaan kiinnitetyssä tuolissa.
Sauber C37

| Sauber C37 |
| --- | --- |

Talli:   Sauber
Suunnittelija(t):   Jörg Zander
Kuljettajat:  9.  Marcus Ericsson 16.  Charles Leclerc
Testikuljettajat:  36.  Antonio Giovinazzi  Tatiana Calderón
Teknisiä tietoja
Renkaat:  P Pirelli
Kilpailuhistoria
Debyytti:   Australian GP 2018
Kilpailuja:  21
Voittoja:  0
Paalupaikkoja:  0
Nopeimpia kierroksia:  0
Palkintosijoja:  0
MM-pisteitä:  48
Valmistajien maailmanmestaruuksia:  0
Kuljettajien maailmanmestaruuksia:  0
Viimeinen kilpailu:  Abu Dhabin GP 2018
Sauber C37 on Formula 1 -talli Sauberin käyttämä auto kaudella 2018. Autolla kilpailevat Marcus Ericsson ja Charles Leclerc. Auto julkistettiin F1-talvitestien aikana Barcelonassa 20. helmikuuta 2018.
Formula 1 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2018 | Sauber | Ferrari | P |  | AUS | BHR | CHN | AZE | ESP | MON | CAN | FRA | AUT | GBR | GER | HUN | BEL | ITA | SIN | RUS | JPN | USA | MEX | BRA | ABU | 48 | 8. |
| 2018 | Sauber | Ferrari | P |  Marcus Ericsson | Kesk. | 9 | 16 | 11 | 13 | 11 | 15 | 13 | 10 | Kesk. | 9 | 15 | 10 | 15 | 11 | 13 | 12 | 10 | 9 | Kesk. | Kesk. | 48 | 8. |
| 2018 | Sauber | Ferrari | P |  Charles Leclerc | 13 | 12 | 19 | 6 | 10 | 18† | 10 | 10 | 9 | Kesk. | 15 | Kesk. | Kesk. | 11 | 9 | 7 | Kesk. | Kesk. | 7 | 7 | 7 | 48 | 8. |
| 2018 | Sauber | Ferrari | P |  Antonio Giovinazzi |  |  |  |  |  |  |  |  |  |  | TD | TD |  |  |  | TD |  |  | TD | TD | TD | 48 | 8. |
Aiheesta muualla

Kuvia tai muita tiedostoja aiheesta Sauber C37 Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Sauber C37
Käännös suomeksi
Zyzzyva

| Zyzzyva |
| --- | --- |
 Zyzzyva sp.
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Kovakuoriaiset Coleoptera
Alalahko::  Erilaisruokaiset Polyphaga
Yläheimo::  Kärsäkäsmäiset Curculionoidea
Heimo::  Kärsäkkäät Curculionidae
Suku::  Zyzzyva  Casey, 1922
Katso myös
   Zyzzyva Wikispeciesissä   Zyzzyva Commonsissa 
Infobox OKNimi-testi OK: 
Zyzzyva on kärsäkkäisiin kuuluva Etelä-Amerikan trooppisilla alueilla tavattava kovakuoriaissuku. Suvun edustajat viihtyvät erityisesti palmupuissa.
Zyzzyva on myös joissain englanninkielisissä tietosanakirjoissa viimeinen hakusana.
Samsung Galaxy J7 (2017)

| Samsung Galaxy J7 (2017) |
| --- | --- |

Valmistaja:  Samsung Electronics
Julkaistu:  heinäkuu 2017
Edeltäjä:  Samsung Galaxy J7 (2016)
Seuraaja:  Samsung Galaxy J7 (2018)
Mitat:  152,5 x 74,8 x 8 mm
Paino:  181 g
Näyttö:  5,5" Super AMOLED Full HD
Näytön kuvatarkkuus:  1 080 x 1 920
Suoritin:  Samsung Exynos 7 Octa 7870 8-ydin, 1,6 GHz, ARM Cortex-A53, 64-bittinen, 14 nm
Grafiikkapiiri:  Mali-T830 MP2
Keskusmuisti:  3 Gt
Flash-muisti:  16 Gt
Takakamera:  13 megapikseliä
Etukamera:  13 megapikseliä
Käyttöjärjestelmä:  Android 7.0 "Nougat"
Akku:  3 600 mAh
Muistikorttipaikka:  tukee enintään 256 gigatavun microSD-kortteja
Infobox OKNimi-testi OK: 
Samsung Galaxy J7 (2017) on Samsung Electronicsin heinäkuussa 2017 julkaisema älypuhelin, jossa on esiasennettuna Android 7.0 "Nougat" -käyttöjärjestelmä.
Tekniset tiedot > Muotoilu

Samsung Galaxy J7 (2017) -älypuhelimessa on 5,5-tuumainen näyttö Full HD-resoluutiolla.
Tekniset tiedot > Fyysiset osat

Laitteesta löytyy Samsungin oma Exynos 7 Octa 7870-prosessori. Laitteessa on 3 Gigatavua RAM-muistia ja 16 Gigatavua sisäistä muistia. Puhelimen muisti on laajennettavissa enintään 256 Gigatavun microSD-kortilla.
Tekniset tiedot > Fyysiset osat > Kamerat ja multimedia

Laitteessa on 13 Megapikselin takakamera. Etukameran tarkkuus on myös 13 Megapikseliä, jonka lisäksi siinä on myös LED-salama.
Videokuvaus voidaan tehdä 1080p (Full HD) -resoluutioilla 30fps.
Tekniset tiedot > Ohjelmisto

Julkaisuhetkellä laitteessa oli esiasennettuna Android 7.0 "Nougat".
Zinaida Amosova

| Mitalit> Maa:   Neuvostoliitto.Naisten maastohiihto. Olympialaiset  | Mitalit> Maa:   Neuvostoliitto.Naisten maastohiihto. Olympialaiset  | Mitalit> Maa:   Neuvostoliitto.Naisten maastohiihto. Olympialaiset  | Maa:   Neuvostoliitto> Naisten maastohiihto. |
| --- | --- | --- | --- |
|  Kultaa | Innsbruck 1976 | 4 × 5 km |  |
| Hiihdon MM-kilpailut  | Hiihdon MM-kilpailut  | Hiihdon MM-kilpailut  |  |
|  Kultaa | Lahti 1978 | 10 km |  |
|  Kultaa | Lahti 1978 | 20 km |  |
|  Pronssia | Lahti 1978 | 4 × 5 km |  |
Zinaida Stepanovna Amosova (ven. Зинаида Степановна Амосова, s. 12. tammikuuta 1950 Krupskajan kolhoosi, Jambılin alue, Kazahstanin SNT, Neuvostoliitto) on entinen neuvostoliittolainen maastohiihtäjä, joka kilpaili kansainvälisellä tasolla vuosina 1976-1983. Hän voitti kaksi henkilökohtaista kultamitalia vuoden 1978 hiihdon maailmanmestaruuskilpailuissa Lahdessa ja viestikultaa Innsbruckin vuoden 1976 talviolympialaisissa.
Samsung Galaxy M01 Core

| Samsung Galaxy M01 Core |
| --- | --- |
Valmistaja:  Samsung
Julkaistu:  29. heinäkuuta 2020
Mitat:  141,7 × 67,5 x 8,6 mm
Paino:  150 g
Näyttö:  5,3" HD 18,5:9 LCD
Näytön kuvatarkkuus:  720 × 1 480
Suoritin:  MediaTek MT6739 neliydin, 1,5 GHz, ARM Cortex-A53, 64-bittinen, 28 nm
Grafiikkapiiri:  PowerVR GE8100
Muisti:  16 Gt
Keskusmuisti:  1 Gt
Takakamera:  8 megapikseliä
Etukamera:  5 megapikseliä
Käyttöjärjestelmä:  Android 10 Samsungin One UI-käyttöliittymällä
Akku:  3 000 mAh
Muistikorttipaikka:  laajennettavissa enintään 512 Gt:n microSD-kortilla
Infobox OKNimi-testi OK: 
Samsung Galaxy M01 Core on Samsungin 29. heinäkuuta 2020 julkaisema älypuhelin, jossa on esiasennettuna Android 10 Samsungin One UI-käyttöliittymällä.
Tekniset tiedot > Muotoilu

Samsung Galaxy M01 Core -älypuhelimessa on 5,3-tuumainen näyttö HD 18,5:9 -resoluutiolla.
Tekniset tiedot > Fyysiset osat

Laitteesta löytyy 1,5 gigahertsin neliydinprosessori. Laitteessa on 1 gigatavu keskusmuistia ja 16 gigatavua sisäistä muistia. Puhelimen muisti on laajennettavissa enintään 512 gigatavun microSD-kortilla.
Tekniset tiedot > Fyysiset osat > Kamerat ja multimedia

Takakameran tarkkuus on 8 megapikseliä. Etukameran tarkkuus on puolestaan 5 megapikseliä.
Videokuvaus voidaan tehdä 1080p (Full HD) -resoluutiolla 30fps.
Tekniset tiedot > Ohjelmisto

Julkaisuhetkellä laitteessa oli esiasennettuna Android 10 Samsungin One UI-käyttöliittymällä.
Sauber C33

| Sauber C33 |
| --- | --- |
 Adrian Sutil Singaporen GP:ssä 2014
Talli:   Sauber
Suunnittelija(t):   Eric Gandelin
Kuljettajat:  21.  Esteban Gutiérrez 99.  Adrian Sutil 36.  Giedo van der Garde 37.  Sergei Sirotkin 37.  Adderly Fong
Teknisiä tietoja
Renkaat:  P Pirelli
Kilpailuhistoria
Debyytti:   Australian GP 2014
Kilpailuja:  19
Voittoja:  0
Paalupaikkoja:  0
Nopeimpia kierroksia:  0
Palkintosijoja:  0
MM-pisteitä:  0
Valmistajien maailmanmestaruuksia:  0
Kuljettajien maailmanmestaruuksia:  0
Sauber C33 oli sveitsiläisen Formula 1 -talli Sauberin käyttämä auto kaudella 2014. Autolla kilpailivat saksalainen Adrian Sutil ja meksikolainen Esteban Gutiérrez. Testikuljettajina toimi Giedo van der Garde, Sergei Sirotkin, Adderly Fong ja Simona de Silvestro. Auto julkistettiin internetissä 26. tammikuuta 2014. Autolla ei kerätty kauden aikana yhtään pisteitä ja talli jäi 10. sijalle valmistajissa voittaen ainoastaan Caterhamin.
Tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | Moottori | Renkaat | Nro | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2014 | Sauber | Ferrari 059/3 | P |  |  | AUS | MAL | BHR | CHN | ESP | MON | CAN | AUT | GBR | GER | HUN | BEL | ITA | SIN | JPN | RUS | USA | BRA | ABU | 0 | 10. |
| 2014 | Sauber | Ferrari 059/3 | P | 21 |  Esteban Gutiérrez | 12 | Kesk. | Kesk. | 16 | 16 | Kesk. | 14† | 19 | Kesk. | 14 | Kesk. | 15 | 20 | Kesk. | 13 | 15 | 14 | 14 | 15‡ | 0 | 10. |
| 2014 | Sauber | Ferrari 059/3 | P | 99 |  Adrian Sutil | 11 | Kesk. | Kesk. | Kesk. | 17 | Kesk. | 13 | 13 | 13 | Kesk. | 11 | 14 | 15 | Kesk. | 21† | 16 | Kesk. | 16 | 16‡ | 0 | 10. |
| 2014 | Sauber | Ferrari 059/3 | P | 36 |  Giedo van der Garde |  |  | TD | TD | TD |  |  |  | TD | TD |  | TD | TD |  |  |  |  |  |  | 0 | 10. |
| 2014 | Sauber | Ferrari 059/3 | P | 37 |  Sergei Sirotkin |  |  |  |  |  |  |  |  |  |  |  |  |  |  |  | TD |  |  |  | 0 | 10. |
| 2014 | Sauber | Ferrari 059/3 | P | 37 |  Adderly Fong |  |  |  |  |  |  |  |  |  |  |  |  |  |  |  |  |  |  | TD | 0 | 10. |
† — Kuljettaja keskeytti, mutta onnistui ajamaan yli 90% kilpailusta mikä oikeuttaa loppusijoitukseen.
‡ — Abu Dhabin GP:ssä jaettiin tuplapisteet.
Aiheesta muualla

Kuvia tai muita tiedostoja aiheesta Sauber C33 Wikimedia Commonsissa
Autot, jotka kilpailivat Formula 1 -kaudella 2014
Red Bull RB10
Mercedes F1 W05 Hybrid
Ferrari F14 T
Lotus E22
McLaren MP4-29
Force India VJM07
Sauber C33
Scuderia Toro Rosso STR9
Williams FW36
Marussia MR03
Caterham CT05
Zulia Calatayud

| Mitalit> Maa:   Kuuba.Naisten yleisurheilu.MM-kilpailut  | Mitalit> Maa:   Kuuba.Naisten yleisurheilu.MM-kilpailut  | Mitalit> Maa:   Kuuba.Naisten yleisurheilu.MM-kilpailut  | Maa:   Kuuba> Naisten yleisurheilu. |
| --- | --- | --- | --- |
|  Kultaa | Helsinki 2005 | 800 metriä |  |
Zulia Calatayud (s. 9. marraskuuta 1979 Havanna) on kuubalainen juoksija, jonka päämatka on 800 metriä.
Calatayud voitti 800 metrin juoksun maailmanmestaruuden Helsingin MM-kilpailuissa 2005. Arvokisojen finaaliin hän pääsi myös Sydneyn 2000 olympialaisissa, joissa hän sijoittui kuudenneksi, ja Ateenan 2004 olympialaisissa, joissa tuloksena oli kahdeksas sija. Voittoon Calatayud ylsi IAAF:n yleisurheilufinaalissa vuosina 2005 ja 2006 sekä maailmancupissa vuonna 2006.
Henkilökohtaiset ennätykset

200 metriä – 24,33 (1998)
400 metriä – 50,87 (2001)
800 metriä – 1.56,09 (2002)
1 000 metriä – 2.34,31 (2002)
1 500 metriä – 4.23,84 (2005)
Samsung Galaxy J7 (2016)

| Samsung Galaxy J7 (2016) |
| --- | --- |

Valmistaja:  Samsung Electronics
Julkaistu:  huhtikuu 2016
Edeltäjä:  Samsung Galaxy J7
Seuraaja:  Samsung Galaxy J7 (2017)
Mitat:  151,7 x 76 x 7,8 mm
Paino:  169 g
Näyttö:  5,5" Super AMOLED HD
Näytön kuvatarkkuus:  720 x 1 280
Suoritin:  Samsung Exynos 7 Octa 7870 8-ydin, 1,6 GHz, ARM Cortex-A53, 64-bittinen, 14 nm
Grafiikkapiiri:  Mali-T830 MP2
Keskusmuisti:  2 Gt
Flash-muisti:  16 Gt
Takakamera:  13 megapikseliä
Etukamera:  5 megapikseliä
Käyttöjärjestelmä:  Android 6.0 "Marshmallow", päivitettävissä Android 8.1 "Oreo" -versioon
Akku:  3 300 mAh
Muistikorttipaikka:  tukee enintään 128 gigatavun microSD-kortteja
Infobox OKVirheellinen NIMI-arvo: 
Samsung Galaxy J7 (2016) on Samsung Electronicsin huhtikuussa 2016 julkaisema älypuhelin, jossa on esiasennettuna Android 6.0 "Marshmallow" -käyttöjärjestelmä, joka on päivitettävissä Android 8.1 "Oreo" -versioon.
Tekniset tiedot > Muotoilu

Samsung Galaxy J7 (2016) -älypuhelimessa on 5,5-tuumainen näyttö HD-resoluutiolla.
Tekniset tiedot > Fyysiset osat

Laitteesta löytyy Samsungin oma Exynos 7 Octa 7870-prosessori. Laitteessa on 2 Gigatavua RAM-muistia ja 16 Gigatavua sisäistä muistia. Puhelimen muisti on laajennettavissa enintään 128 Gigatavun microSD-kortilla.
Tekniset tiedot > Fyysiset osat > Kamerat ja multimedia

Laitteessa on 13 Megapikselin takakamera. Etukameran tarkkuus on puolestaan 5 Megapikseliä, jonka lisäksi edessä on myös LED-salama.
Videokuvaus voidaan tehdä 1080p (Full HD) -resoluutioilla 30fps.
Tekniset tiedot > Ohjelmisto

Julkaisuhetkellä laitteessa oli esiasennettuna Android 6.0 "Marshmallow".
Myöhemmin laitteeseen on tullut päivitys Android 8.1 "Oreo" -versioon.
Samsung Galaxy M01

| Samsung Galaxy M01 |
| --- | --- |
Valmistaja:  Samsung
Julkaistu:  2. kesäkuuta 2020
Mitat:  147,5 × 70,9 x 9,8 mm
Paino:  168 g
Näyttö:  5,7" HD 19:9 LCD
Näytön kuvatarkkuus:  720 × 1 520
Suoritin:  Qualcomm Snapdragon 439 SDM439 kahdeksanydin, 1,95 GHz, ARM Cortex-A53, 64-bittinen, 12 nm
Grafiikkapiiri:  Adreno 505
Muisti:  32 Gt
Keskusmuisti:  3 Gt
Takakamera:  13 megapikseliä + 2 megapikseliä
Etukamera:  5 megapikseliä
Käyttöjärjestelmä:  Android 10 Samsungin One UI-käyttöliittymällä
Akku:  4 000 mAh
Muistikorttipaikka:  laajennettavissa enintään 512 Gt:n microSD-kortilla
Infobox OKNimi-testi OK: 
Samsung Galaxy M01 on Samsungin 2. kesäkuuta 2020 julkaisema älypuhelin, jossa on esiasennettuna Android 10 Samsungin One UI-käyttöliittymällä.
Tekniset tiedot > Muotoilu

Samsung Galaxy M01 -älypuhelimessa on 5,7-tuumainen näyttö HD 19:9 -resoluutiolla.
Tekniset tiedot > Fyysiset osat

Laitteesta löytyy 1,95 gigahertsin kahdeksanydinprosessori. Laitteessa on 3 gigatavua keskusmuistia ja 32 gigatavua sisäistä muistia. Puhelimen muisti on laajennettavissa enintään 512 gigatavun microSD-kortilla.
Tekniset tiedot > Fyysiset osat > Kamerat ja multimedia

Laitteessa on kaksi takakameraa. Pääkameran tarkkuus on 13 megapikseliä ja toisen kameran 2 megapikseliä (syvyystietokamera). Etukameran tarkkuus on 5 megapikseliä.
Videokuvaus voidaan tehdä 1080p (Full HD) -resoluutiolla 30fps.
Tekniset tiedot > Ohjelmisto

Julkaisuhetkellä laitteessa oli esiasennettuna Android 10 Samsungin One UI-käyttöliittymällä.
Winsome Cripps

| Mitalit> Maa:   Australia.Naisten yleisurheilu.Brittiläisen imperiumin kisat  | Mitalit> Maa:   Australia.Naisten yleisurheilu.Brittiläisen imperiumin kisat  | Mitalit> Maa:   Australia.Naisten yleisurheilu.Brittiläisen imperiumin kisat  | Maa:   Australia> Naisten yleisurheilu. |
| --- | --- | --- | --- |
|  Kultaa | 1954 Vancouver | 4 × 100 jaardin viesti |  |
|  Hopeaa | 1954 Vancouver | 100 jaardia |  |
|  Hopeaa | 1954 Vancouver | 220 jaardia |  |
Winsome Cripps (myöhemmin Dennis, 9. helmikuuta 1931 – 30. toukokuuta 1997) oli australialainen yleisurheilija, joka osallistui olympiakisoihin.
Cripps kuului Helsingin olympialaisissa 1952 Australian 4 × 100 metrin viestijoukkueeseen, jonka muut jäsenet olivat Shirley Strickland, Verna Johnson ja Marjorie Jackson. Joukkue juoksi alkuerissä nopeimman ajan ja oli yksi suurimmista kultamitalisuosikeista loppukilpailussa. Unelma olympiavoitosta tuhoutui kuitenkin viimeisen vaihdon Crippsiltä Jacksonille kömmähdykseen. Joukkue sijoittui lopulta viidenneksi.
Henkilökohtaisilla sadalla ja kahdella sadalla metrillä Cripps juoksi finaalissa sijoittuen kummallakin matkalla neljänneksi.
Aiheesta muualla

Winsome Cripps Sports-reference.com-sivustolla (Arkistoitu – Internet Archive)